Francisco de Zurbarán

**Francisco de Zurbarán** (kastettu 7. marraskuuta 1598 Fuente de Cantos, lähellä Badajozia, Extremadura – 27. elokuuta 1664 Madrid, Kastilian kuningaskunta) oli espanjalainen taidemaalari. Zurbarán oli Espanjan barokin maalaustaiteen mestareita.

Taideopintojensa jälkeen Sevillassa, hän palasi vuonna 1617 Llerenaan kotimaakuntaansa. Vuoteen 1629 mennessä hän oli palannut Sevillaan, jossa hänestä tuli kaupungin virallinen taidemaalari. Opiskelutoverinsa ja ystävänsä taidemaalari Diego Velázquezin lähdön Madridiin vuonna 1623 ja Esteban Murillon nousun kuuluisuuteen 1650-luvulla välisenä aikana Zurbarán oli Sevillan johtava taidemaalari. 

Vuodesta 1626 alkaen hän sai runsaasti tilauksia alueen munkkiveljeskuntien keskuudesta. Tunnettuja Zurbaránin maalauksia Sevillan kirkoissa ovat *Pyhän Dominikuksen kertomuksia*, *Kirjanoppineita*, *Kristus ristillä* ja *Tuomas Akvinolaisen voitto*. Teoksesta *Pyhän [[Bonaventura|Bonaventuran]] elämää* on osia muun muassa Louvressa. Nämä työt on luonnosteltu voimakkaalla piirrosviivalla ja toteutettu jyrkästi toisistaan erottuvilla väreillä. Zurbaránin omaleimainen tyyli tunnetaan muun muassa maalausten reliefimäisyydestä, staattisista ja monumentaalisista hahmoista sekä niiden voimakkaan intensiivisestä, keskittyneen hengellisestä tunnelmasta.  

Zurbarán oleskeli vuonna 1634 Espanjan hovissa. Se laajensi hänen taidenäkemystään. Sen jälkeen hän maalasil kuningas Filip IV:n rakennuttamaan uuteen Buen Retiro -palatsiin teoksen *Cádizin puolustus* ja kymmenen teoksen antiikin kreikkalaisen mytologia sarjan *[[Herakles|Herkuleen]] urotyöt,* mahdollisesti ystävänsä Velázquezin välittämänä. Näissä töissä hän käytti vaaleampia värejä ja pehmeämpiä muotoja kuin aikaisemmin ja sijoitti asetelmansa tarkasti mietittyihin maisemiin. Tätä seuraavat 1630-luvun työt, kuten *Pyhä Laurentius*, ovatkin hänen taiteensa parasta kautta. Hänet tunnetaan uskonnollisista munkkeja, nunnia ja marttyyrejä kuvaavista maalauksistaan sekä asetelmistaan.

Zurbaránin käytti hehkuvia värejä, ja korosti usein voimakkaasti valon ja varjon kontrastia. Hänen väriasteikkonsa muuttui hillitymmäksi ja tekotapansa ilmavammaksi myöhäiskauden maalauksissa. Kriitikot leimasivat hänet 1700-luvulla “Espanjan Caravaggioksi”, joka oli esikuvansa ja tämän seuraajien realismia karkeampi ja proosallinen. Romantiikan aikana Ranskassa häntä taas ihailtiin, mutta pidettiin tuimakatseisten munkkien ja uskoa hehkuvien pyhimysten kuvaajana. Tämä on yksipuolinen näkemys, vaikkakin monet hänen munkkimuotokuvistaan ovatkin mestarillisia.

## Jälkeläiset
Hänen poikansa Juan de Zurbarán (1620–1649) oli myös taidemaalari. Perhe muutti noin vuonna 1629 Llerenasta Sevillaan, missä Juan opiskeli isänsä työpajassa. Vuonna 1641 hän solmi erittäin hyvän avioliiton Mariana de Quadrosin kanssa, joka oli Sevillan Real Audiencian prokuraattorin varakas tytär. Tämä avioliitto toi hänelle huomattavat 50 000 realen myötäjäiset ja jheille syntyi kaksi lasta, mutta se oli lyhytaikainen. Juan kuoli vain 29-vuotiaana ruttoepidemian seurauksena. Hänen kuolemaansa mennessä suuri osa rahoista oli tuhlattu.

## Viimeiset vuodet
Francisco de Zurbaránin viimeiset vuodet eivät olleet menestyksekkäitä, ja hän kuoli 65-vuotiaana elokuussa 1664 Madridissa köyhyydessä.

## Teoksia

Tiedosto:SantoDomingoenSoriano.jpg|*Pyhä Dominikus Sorianossa*, 1626, Santa María Magdalena, Sevilla 
Tiedosto:Francisco de Zurbarán - Christ on the Cross - WGA26051.jpg|*Ristiinnaulittu Kristus*, 1627, Art Institute of Chicago, Yhdysvallat
Tiedosto:San Serapio, por Francisco de Zurbarán.jpg|*Pyhä Serapion*, 1628, Wadsworth Atheneum, Hartford, Connecticut, Yhdysvallat
Tiedosto:La Virgen niña en éxtasis, por Francisco de Zurbarán.jpg|*Nuoren Neitsyt Marian ilmestys,* 1630, Metropolitan Museum of Art, New York
Tiedosto:The Immaculate Conception - Zurbarán - Prado.jpg|*Perisynnitön sikiäminen*, 1630, Museo del Prado, Madrid
Tiedosto:Zurbaran.jpg|*[[Bonaventura|Pyhän Bonaventuran]] kuolema* (*Pyhän Bonaventuran ruumis paavi [[Autuas Gregorius X|Gregorius X]]:n ja Aragonian kuningas [[Jaakko I (Aragonia)|Jaakko I]]:n läsnäollessa*), 1629–1630, Louvre, Pariisi
Tiedosto:Francisco de Zurbarán - Santa Casilda.jpg|*Toledon Pyhä Casilda*, 1630–1635, Thyssen-Bornemisza Museum, Madrid
Tiedosto:Francisco de Zurbarán 047.jpg|*[[Margareeta (pyhimys)|Pyhä Margareta]] paimenettarena*, 1631, National Gallery, Lontoo
Tiedosto:Francisco de Zurbarán - Still-life with Lemons, Oranges and Rose - WGA26062.jpg|*Asetelma sitruunoista, appelsiineista ja ruususta*, 1633, Norton Simon Museum, Pasadena, Kalifornia, Yhdysvallat
Tiedosto:Francisco de Zurbarán 058.jpg|Munkkiveli *Francisco Zumel,* 1633, Real Academia de Bellas Artes de San Fernando, Madrid
Tiedosto:Francisco de Zurbarán 014.jpg|*[[Cádiz|Cádizin]] puolustus englantilaisia vastaan*, 1634, Museo del Prado, Madrid. Don Fernando Girón y Ponce de León johtaa Cádizin puolustusta sir Edward Cecilin, Wimbledonin varakreivin johtamaa brittilaivastoa vastaan 1. marraskuuta 1625.
Tiedosto:Francisco de Zurbarán - Doctor of Law.jpg|*Lainopin tohtori*, 1635, Isabella Stewart Gardner Museum, Boston, Yhdysvallat
Tiedosto:Santa Isabel de Portugal.jpg|*[[Isabella Aragonialainen (Portugali, 1271–1336)|Portugalin Pyhä Elisabet]] eli Santa Isabella*, n. 1635, Museo del Prado, Madrid
Tiedosto:Zurbarán - El Padre Eterno, 1639-40.jpg|*El Padre Eterno* (Jumala kaikkivaltias), n. 1639–1640
Tiedosto:Francisco de Zurbarán 046.jpg|*[[Luukas (evankelista)|Pyhä Luukas]] maalarina Kristuksen ristin juurella*, n. 1635–1640, Museo del Prado, Madrid
Tiedosto:La Anunciación, por Francisco de Zurbarán.jpg|*[[Marian ilmestyspäivä|Marian ilmestys]]*, 1637–1639, Grenoblen taidemuseo, Ranska
Tiedosto:Francisco de Zurbarán 049.jpg|*Pyhä Rufina*, n. 1635–1640, National Gallery of Ireland, Dublin
Tiedosto:Saint François d'Assise - Francisco de Zurbaran (A 115).jpg|*[[Franciscus Assisilainen|Pyhä Fransiskus Assisilainen]]*, n. 1631–1640, Lyonin taidemuseo, Ranska
Tiedosto:La casa de Nazaret, por Zurbarán.jpg|*Nuori Kristus ja Neitsyt Maria Nasaretin talossaan*, n. 1631–1640, Cleveland Museum of Art
Tiedosto:Francisco de Zurbarán, The Flight into Egypt, late 1630s. Oil on canvas, Seattle Art Museum.jpg|*Pako Egyptiin*, 1630-luvun loppu, Seattle Art Museum
Tiedosto:Francisco de Zurbarán - The Holy Family.jpg|*Pyhä perhe*, 1659, Szépművészeti Múzeum, Budapest
Tiedosto:Bodegón de recipientes (Zurbarán).jpg|*Astia-asetelma*, n. 1650,  Museo del Prado, Madrid
Tiedosto:San Hugo en el Refectorio.jpg|*[[Augustinus|Pyhä Augustinus]] [[Kartusiaanit|kartusiaani]]<nowiki/>munkkien ruokasalissa*, n. 1655, Sevillan taidemuseo, Espanja
Tiedosto:Francisco de Zurbarán - St Francis - WGA26075.jpg|*[[Franciscus Assisilainen|Pyhä Fransiskus Assisilainen]]*, n. 1658–1664, Alte Pinakothek, München
Tiedosto:Francisco de Zurbarán 056.jpg|*Rukoileva Neitsyt Maria lapsena*, n. 1658–1664, Eremitaašin taidemuseo, Pietari
Tiedosto:Zurbarán - San Francisco en oración, 1659.jpg|*Rukoileva [[Franciscus Assisilainen|Pyhä Fransiskus]]*, 1659, Museo del Prado, Madrid


## Lähteet

## Aiheesta muualla

*